**938-2020**

|  |  |
| --- | --- |
| **18.03.****srijeda** | Sastanak sa grupom u Sukoišanskoj ulici u 04,00 sata. Ukrcaj u autobus i upoznavanje sa voditeljem putovanja. Vožnja prema Dubrovniku uz kraća stajanja na putu. Dolazak u zračnu luku Dubrovnik i prijava na let za Istanbul u 9,10 sati. Slijetanje u zračnu luku u Istanbulu je predviđeno u 13,05 sati po lokalnom vremenu. Ukrcaj u autobus i odlazak do hotela. Smještaj i kraći odmor. Odlazak javnim gradskim prijevozom sa voditeljem putovanja do jednog od najpoznatijih dijelova Istanbula: trga *Taksim* i čuvene shopping ulice *Istiklal Caddesi*. Povratak u hotel. Noćenje. |
|  **19.03.****četvrtak** | Doručak. Odlazak na cjelodnevni razgled ***Istanbula*** u pratnji lokalnog vodiča: razgled ***Plave džamije,*** najveličanstvenije džamije u Istanbulu. Pravo ime joj je *džamija Sultana Ahmeda*, a naziv *Plava džamija* je dobila zbog prekrasnih plavih, zelenkastih i bijelih pločica na nižim zidovima džamije, ***Aja Sofija – Crkva Sv. Mudrosti***, razgled nekadašnje pravoslavne crkve, odlazak do ***Basilica Cistern,*** najveće od nekoliko stotina cisterni ispod grada koja je izgrađena u 6.st. kako bi se rastućem gradu osigurala pitka voda, rimski hipodrom kojeg je dao sagraditi car Konstantin I. 324.god., posjet ***Topkapi palači*** - kompleks palača u kojem su preko 400 godina vladali otomanski sultani, a danas je pretvorena u muzej. Nakon razgleda slobodno vrijeme za osobne programe. Nakon odmora odlazak do ***Grand Bazaar-a***, najveće tržnice na svijetu sa više od 5000 trgovina, poznatih po prodaji zlata, tkanina, keramike i suvenira. Po želji grupe mogućnost odlaska na folklornu večer. Povratak u hotel. Noćenje. |
| **20.03.****petak** | Doručak. Mogućnost odlaska na cjelodnevni izlet u pratnji lokalnog vodiča u posjet azijskom dijelu grada. Vožnja autobusom Bosporskim mostom, jednim od dva viseća mosta koji spajaju Europu i Aziju. Odlazak do *Camidza Vidikovca* odakle se pruža prekrasan pogled na *Zlatni rog* – srce Istanbula. Nastavak vožnje i odlazak do ***Uskudar-a*** koji je najstariji dio azijskog dijela Istanbula. Šetnja atraktivnom avenijom Bagdad na kojoj se nalaze trgovine koje nude najpoznatije svjetske brendove. Slobodno vrijeme za kupovinu i osobne programe. Poslije podne mogućnost organiziranog posjeta carskoj palači ***Dolmabahce***. Povratak u hotel. Noćenje.  |
| **21.03.****subota** | Doručak. Odjava iz hotela. Odlazak javnim prijevozom do ***Misir Carsisi***, poznate tržnice začina. Nakon kupovine slobodno vrijeme za osobne programe ili po želji grupe mogućnost organiziranog krstarenja ***Bosporom*** u pratnji lokalnog vodiča. Tijekom plovidbe možete uživati u pogledu na carske palače, ljetnikovce i tvrđave koje su gradili osmanski velikodostojnici, paše i veziri. Organizirani prijevoz do zračne luke. Prijava na let za Dubrovnik u 19,25 sati. Po dolasku u zračnu luku u Dubrovniku 19,35 organizirani prijevoz do Splita. **CIJENA ARANŽMANA:** **3.890,00 KN** (program rađen na bazi minimalno 21 putnika) |
|  | **uplata rezervacije: 600,00 kn** – promjenjiva stavka ovisna o cijeni avio karte nadoplata za 1/1 sobu: na upit**Program uključuje**: prijevoz autobusom Split – Dubrovnik – Split, prijevoz zrakoplovom Dubrovnik-Istanbul-Dubrovnik sa uključenim avio pristojbama, 1 kom ručne prtljage do 8kg i 1 kom prtljage koja se prijavljuje do 30 kg, transfere u Istanbulu autobusom na navedenim relacijama, razgled Istanbula u pratnji lokalnog vodiča sa uključenim ulaznicama i slušalicama za Aju Sofiju, Topkapi palaču i Basilica Cistern, smještaj u hotelu 3/4\* u Istanbulu na bazi noćenja s doručkom, putno zdravstveno osiguranje *Generali*, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja. U slučaju manjeg broja putnika cijena se uvećava za **250,00** kuna.**Program ne uključuje**: izlet autobusom *Azijski dio grada* u pratnji lokalnog vodiča – 40 €, vožnja brodom po Bosporu - 35 €, ulaznica za Dolmabahce palaču uz stručno vodstvo i slušalice - 30 €, turska večera sa folklornim programom - 40 €, trošak turske vize i izrade 250 kn, ulaznice za muzeje i kulturno-povijesne spomenike koji nisu navedeni u programu, karte javnog gradskog prijevoza, troškove koji nisu predviđeni programom kao i troškove osobne prirode.**Preporuka**: polica osiguranja od rizika otkaza putovanja: **110,00 kuna** (plativo isključivo kod uplate rezervacije)**ZA OVO PUTOVANJE POTREBNA JE E-VIZA I VAŽEĆA PUTOVNICA KOJA****MORA BITI VALJANA MINIMALNO 6 MJESCI OD DATUMA POLASKA NA PUTOVANJE** |
|  |  |
|  |